kalixlouiis/myanmar-wikipedia-corpus huggingface dataset:
ကစားရုပ်များ နေရာချထားခြင်း (စစ်တည်ခြင်း) မြန်မာစစ်တုရင်ပြိုင်ပွဲများတွင် ပွဲမစမီအချိန်၌ ကစားခုံကို ကန့်လန့်ဖြတ် အဝတ်ဖြင့် ကာရံထားပြီး ကစားသမားနှစ်ယောက်မှာ ကန်လန့်ကာ၏ နောက်ကွယ်၌ ကစားရုပ်များကို မိမိတို့စိတ်ကြိုက် နေရာချနိုင်သည်။
မြန်မာစစ်တုရင်တွင် အပြည်ပြည်ဆိုင်ရာစစ်တုရင်ကဲ့သို့ ပုံသေစစ်တည်ရခြင်းမျိုးမရှိပေ။
မြန်မာစစ်တုရင်၌ စစ်တည်ခြင်းညံ့ဖျင်းပါက ဆက်ရွေ့ရန်ပင်မလိုပဲ ရှုံးလိမ်မည်ဖြစ်ကြောင်း ပြောဆိုနိုင်သူများရှိသည်။
ထို့ကြောင့် ရှေးက စစ်တည်နည်းများကို တစ်ဦးနှင့်တစ်ဦး မတွေ့ရှိမသိမြင်စေရန် ကစားကွက်ခုံအလယ်၌ ကန့်လန့်ကာ ကာထားပြီး စစ်တည်လေ့ရှိသည်။
အပြည်ပြည်ဆိုင်ရာစစ်တုရင်၌ စစ်တည်ခြင်းနှင့် အဖွင့်ပိုင်း နည်းဗျူဟာများသည် သီးခြားစီဖြစ်သော်လည်း မြန်မာစစ်တုရင်၌ စစ်တည်ခြင်းသည်ပင် အဖွင့်ပိုင်း နည်းဗျူဟာများဖြစ်သည်။
စစ်တည်ခြင်းပြီးသည်နှင့် နယ်တက်ဖျက်ခြင်း နှစ်လှည့်သုံးလှည့်ခန့်အတွင်း အလယ်ပိုင်းအဆင့်သို့ ကူးပြောင်းကစားသွားနိုင်သည်။
စစ်တည်ရာ၌ စတင်တည်ရသော ကစားရုပ်များမှာ အောက်ပါအတိုင်းဖြစ်သည်။
thumb|အကွက်နံပါတ်များ •(၁) ဘယ်ဘက်ခြမ်းမှာ နယ်လေးလုံးကို ကစားသူ၏ အမှတ်-၃ အလျားလိုက်တန်းရှိဘယ်ဘက်ခြမ်း အကွက်လေးကွက်တွင်တည်ရသည်။
ညာဘက်ခြမ်းမှ နယ်လေးလုံးကို ကစားသူ၏ အမှတ်-၄ အလျားလိုက်တန်းရှိ ညာဘက်ခြမ်း အကွက်လေးကွက်တွင် တည်ရသည်။
•(၂) ကစားသူများ၏ နောက်ဆုံးအတန်းတွင် ရထားနှစ်ခုကို စိတ်ကြိုက်အကွက်များတွင် တည်ရသည်။
•(၃) ကျန်ကစားရုပ်များကို မိမိတို့နယ်ရုပ်များ၏ အနောက်တွင် စစ်တည်နည်းကိုလိုက်၍ စိတ်ကြိုက်တည် နိုင်သည်။
စစ်တည်ခြင်း နည်းဗျူဟာများစွာ ရှိသော်လည်း မူမှန်စစ်တည်နည်းမှာ (၈) မျိုး သာရှိသည်။
•(၁) မင်းကြီးပုန်း (မင်းပုန်း) •(၂) မြင်းဆက် •(၃) မြင်းယှဉ် •(၄) မြင်းချိတ် •(၅) မြင်းထပ် •(၆) မြင်းခွ •(၇) အတွင်းစစ်ကဲပေါက် •(၈) ဆင်ယှဉ်မြင်းခွ တို့ဖြစ်ကြသည်။
200px thumb|200px ၎င်းစစ်တည်နည်းမူမှန်များကို မြန်မာစစ်တုရင်ဖခင်ကြီး ဦးဘေဆောင်က တီထွင်ထားခဲ့ခြင်းဖြစ်ပြီး ယနေ့တိုင် အခြေခံမူမှန်စစ်တည်နည်းများအဖြစ် ကစားကြလျက်ရှိသည်။
စစ်တည်ရာတွင် အနီသမားက စတင်တည်ရသည်။
တည်ပြီးပါက ပြန်မပြင်ရပေ။
အနီသမားတည်ပြီးသော် အနက်သမား တည်ရသည်။
အနီသမား စတင်ရွေ့ပြီးသည်နှင့် အနက်သမားလည်း ပြန်မပြင်ရချေ။
နယ်များကိုမူ နှစ်ဦးနှစ်ဘက် ပြိုင်တူတည်နိုင်သည်။
အနီသမားစစ်တည်ခြင်းကို လိုက်စစ်ဟုခေါ်၍ အနက်သမားစစ်တည်ခြင်းကို ခံစစ်ဟုခေါ်သည်။
သို့သော်လည်းကောင်းတို့သည် တိုက်စစ်ခံစစ်နည်းပရိယာယ်၊ နည်းဗျူဟာသဘောနှင့် သက်ဆိုင်ခြင်းမရှိပေ။
မည်သည့်စစ်တည်းနည်းကို သုံးသည်ဖြစ်စေ အနီသမားတည်သောစစ်ကို လိုက်စစ်(တိုက်စစ်) အဖြစ်သတ်မှတ်၍ အနက်သမားတည်သောစစ်ကို ခံစစ်အဖြစ်သတ်မှတ်ထားခြင်းဖြစ်သည်။
ထို့ကြောင့် စစ်တည်နည်းအသီးသီးကို လိုက်စစ်အဖြစ်လည်းကောင်း၊ ခံစစ်အဖြစ်လည်းကောင်း နှစ်မျိုးစလုံးအတွက် အသုံးပြုနိုင်သည်။
အနီသမားတည်သောစစ်ကိုကြည့်၍ သင့်လျော်သောခံစစ်ကို အနက်သမားက ရွေးချယ်တည်ရသည်။
လိုက်စစ်နှင့် ခံစစ်အတွက် အကောင်းဆုံးနှင့် အသင့်လျော်ဆုံး လိုက်ဖက်ညီသည့်စစ်တည်နည်းတို့မှာ- လိုက်စစ် (အနီ) ခံစစ် (အနက်)၁။
မင်းကြီးပုန်း (မင်းပုန်း) မြင်းဆက်၂။
မြင်းဆက် မြင်းယှဉ် ၃။
မြင်းယှဉ် မြင်းချိတ်၄။
မြင်းချိတ် မြင်းထပ် ၅။
မြင်းထပ် မြင်းခွ ၆။
မြင်းခွ အတွင်းစစ်ကဲပေါက်၇။
အတွင်းစစ်ကဲပေါက် ဆင်ယှဉ်မြင်းခွ ၈။
ဆင်ယှဉ်မြင်းခွ မြင်းထပ် လိုက်စစ်နှင့် ခံစစ်တည်ခြင်းများကို လိုက်ဖတ်ညီထွေ ဖော်ပြထားသော်လည်း သက်ဆိုင်ရာ စစ်တည်နည်း စည်းမျည်းစည်းကမ်းတို့နှင့် မဆန့်ကျင်လျှင် မိမိတို့၏ အတွေ့အကြုံနှင့် ဉာဏ်ရည်တို့အလိုက် စိတ်ကြိုက်ပြုပြင်ပြောင်းလဲ နိုင်သည်။
ဤစစ်တည်နည်း (၈)မျိုးကို အခြေပြု၍ နည်းခွဲပေါင်းများစွာကို ကြံဆဖော်ထုတ်တီထွင်ခြင်း၊ စစ်တည်နည်းအသစ်များကို သုတေသနပြု တည်ထွင်ခြင်းဖြင့် စစ်တည်နည်းပေါင်း များစွာကို အသုံးပြုနိုင်သည်။
ဖော်ပြပါ မူမှန်စစ်တည်နည်း (၈)မျိုး အပြင်- စလင်းကွက် စစ်ကဲလွဲအမျိုးမျိုး (ဥပမာ- မြင်းခွစစ်ကဲလွဲ၊ မြင်းထပ်စစ်ကဲလွဲ၊ မြင်းဆက်စစ်ကဲလွဲ) အတွင်းမြင်းဆက် အိမ်ထောင့်ကွက် အမျိုးမျိုး(ရထားနှစ်လုံးကို အောက်ဆုံးအတန်းနှင့် ဒုတိယတန်း ထောင့်ဖြတ်အကွက် နှစ်ကွက်၌ ဆင့်၍တည်ခြင်းဖြစ်သည်။
) ပြင်ကွက်အမျိုးမျိုး (မူလစစ်တည်နည်းများကို အနည်းငယ်ပြုပြင်၍တည်သော စစ်တည်နည်းများဖြစ်သည်။
ဥပမာ- စလင်းပြင်ကွက်၊ မြင်းဆက်ပြင်ကွက်၊ မြင်းခွပြင်ကွက်) စသည့် စစ်တည်နည်းတို့လည်း ရှိသည်။
200px အိမ်ထောင့်ကွက်တည်နည်းကို ရှေးက လက်ခံကစားကြသော်လည်း ယခု လက်ခံကစားခြင်းမရှိတော့ပေ။
စစ်ကဲလွဲဟူသည်မှာ အနက်သမားက ၎င်း၏စစ်ကဲကို အနီသမား၏ စစ်ကဲလမ်းနှင့် လွှဲဖယ်တည်ခြင်းဖြစ်သည်။
သို့သော် အနက်သမားက စစ်ကဲလွဲ၍တည်သော စစ်တည်နည်း အမျိုးမျိုး၏ပုံစံအတိုင်း အနီသမားကလည်း စတင်တည်ကစားနိုင်သည်။
ယေဘူယျအားဖြင့် မြန်မာစစ်တုရင်သမားတို့သည် မြင်းထပ်၊ မြင်းခွစစ်တည်နည်းတို့ကို ခုံမင်စွာ ကစားလေ့ရှိကြသည်။
ဦးဘေဆောင်၏တပည့် ဆရာကြီး ဦးမောင်ကလေးသည် မြင်းခွစစ်တည်နည်းမှလွဲ၍ တခြားမည်သည့်စစ်တည်နည်းဖြင့် ပြိုင်ဘက်က လိုက်စစ်တည်သည်ဖြစ်စေ မြင်းထပ်စစ်တည်နည်းဖြင့်သာ ခံထိုးလေ့ရှိသည်။
လွတ်လပ်ရေးရပြီးသည့် နောက်ပိုင်း၌ ထင်ရှားခဲ့သော မုန့်ဟင်းခါးဦးမောင်သည် လိုက်စစ်နှင့်ခံစစ် နှစ်မျိုးစလုံး၌ မြင်းထပ်စစ်တည်နည်း တစ်မျိုးတည်းဖြင့်သာ ကစားလေ့ရှိသည်။
ဦးမဲသည် မြင်းဆက်ကစားခြင်း၌ အလွန်ထင်ရှားပြီး၊ ဦးထွန်းဉာဏ်၊ ဦးကျော်သန်း စသူတို့မှာ မြင်းထပ်ကစားခြင်း၌ နာမည်ကြီးသူများဖြစ်သည်။
စစ်ကဲတင်ခြင်း စစ်တုရင်စကားပွဲ တစ်ခုတွင် တစ်ဘက်လျှင် စစ်ကဲရုပ်တစ်ခုစီသာရှိရသည်။
ရှိရင်စွဲစစ်ကဲ ကျသွားပါက အောက်ပါအချက်များနှင့် ညီညွတ်သောနယ်ကို စစ်ကဲတင်နိုင်သည်။
ပြိုင်ဘက် ပိုင်နက်အခြမ်းအတွင်းရှိ စစ်ကဲမျဉ်းကြောင်းပေါ်သို့ ရောက်ရှိနှင့်ပြီးသောနယ်ကို စစ်ကဲအဖြစ်တင်နိုင်သည်။
စစ်ကဲမတင်သေးဘဲ နယ်အဖြစ်လဲ ထားနိုင်သည်။
စစ်ကဲမျဉ်းပေါ်သို့ လတ်တလောရောက်ရှိနေသည့်နယ်ကို ချက်ချင်းစစ်ကဲတင်၍မရ။
အနည်းဆုံး တစ်လှည့် စောင့်ပြီးမှသာ တင်ရသည်။
စစ်ကဲတင်သောအခါ စစ်ကဲရွေ့နိုင်သည့် ထောင့်ဖြတ်တန်းအကွက် ၄ကွက်နှင့် နယ်ရောက်ရှိနေသော အကွက် ၁ကွက် စုစုပေါင်း ၅ကွက်အနက် တစ်ကွက်ကွက်ပေါ်၌ နယ်ပိုင်ရှင်၏ ဆန္ဒအတိုင်း စစ်ကဲတင်နိုင်သည်။
သို့သော် စစ်ကဲတင်နိုင်သည့်အကွက်တွင် စစ်ကဲတင်လိုက်ခြင်းဖြင့် ကပ်ကွက်ဖြစ်စေခြင်း တစ်ဘက်သူ ကစားရုပ်ကို တင်လိုက်သောစစ်ကဲဖြင့် လည်းကောင်း၊ အခြားကစားရုပ် တစ်ခုဖြင့်လည်းကောင်း တိုက်ခိုက်မိလှက်သား ဖြစ်စေခြင်း ပြိုင်ဘက်မင်းကြီးကို ခွေကွက်ဖြစ်နေခြင်း မင်းပေါက်နေခြင်း ပေါက်ကွက်၊ ဖောက်ကွက်ဖြစ်နေခြင်း စသည်တို့ဖြစ်နေပါက ၎င်းအကွက်၌ စစ်ကဲမတင်ရပေ။
ကစားရုပ်တစ်ခုခု တည်ရှိနေသောအကွက်တွင် စစ်ကဲမတင်ရ။
သို့သော် ပြိုင်ဘက်မင်းကြီးကို အပ်လျှက်ဖြစ်စေ၊ ရထား၊ မြင်း၊ ဆင် စသည်တို့၏ လမ်းကို ပိတ်လျှက်ဖြစ်စေ ချုပ်လျှက်ဖြစ်စေ စစ်ကဲတင်နိုင်သည်။
စစ်ကဲမျဉ်းအား ကျော်လွန်လျက် ရှိသော နယ်ကို စစ်ကဲမတင်ရ။
နယ်တစ်လုံးတည်းသာ ကျန်ရှိက ထိုနယ်ကို မည်သည့် နေရာ၌ပင် ရှိစေ စစ်ကဲတင်နိုင်သည်။
ထိုသို့စစ်ကဲတင်ခြင်းကို နယ်ကုန်စစ်ကဲဟုခေါ်သည်။
သို့သော် နယ်တစ်လုံးသည် တက်ကွက်ကုန်နေပြီး ကစားကွက် အခြေအနေမှာ အပ်ကွက်ဖြစ်နေလျှင် ထိုနယ်ကို နယ်ကုန်စစ်ကဲအဖြစ်တင်ရန်မလိုဘဲ အပ်ကွက်အဖြစ် သတ်မှတ်၍ သရေပွဲ ပြုလုပ်ရမည်။
စစ်ကဲတင်ပြီးပါက တစ်ဘက်သူ၏ ရွေ့ကွက်ဖြစ်သည်။
သရေပွဲ ကစားသူတစ်ဦးသည် ၎င်း၏ရွေ့လှည့်တွင် အခြားသော နည်းလမ်းတကျရွေ့ကွက်များ မရှိတော့သည့်အပြင် ၎င်း၏မင်းကြီးသည်လည်း အခွေခံရခြင်းမဟုတ်ဘဲ ထွက်စရာလမ်းမရှိ ပိတ်မိနေလျှင် (အပ်ကွက်)။
သရေပွဲအဖြစ် နှစ်ဦးသဘောတူသတ်မှတ်လျှင်။
ပြိုင်ဘက်တွင် မင်းကြီးရုပ်တစ်ခုထဲကျန်ရှိစဉ်- မင်းကြီး+ရထားဖြင့် ဖမ်းရက (၁၆)ကွက်နှင့် အမိဖမ်းခြင်း (ခွေသေ) မပြုလုပ်နိုင်လျှင်။
မင်းကြီး+ရထား+စစ်ကဲဖြင့် ဖမ်းရက (၁၂)ကွက်နှင့် အမိမဖမ်းနိုင်လျှင်။
မင်းကြီး+ဆင်+စစ်ကဲဖြင့် ဖမ်းရက (၄၄)ကွက်နှင့် အမိမဖမ်းနိုင်လျှင်။
မင်းကြီး+မြင်း+စစ်ကဲဖြင့် ဖမ်းရက (၆၄)ကွက်နှင့် အမိမဖမ်းနိုင်လျှင်။
ဖမ်းကွက်ကို ပြေးသောမင်းကြီးအလှည့်မှ စတင်ရေတွက်သည်။
ဖမ်းသောသူအလှည့်ပြီးမှ (၁)ကွက်ပြီးမြောက်သည်။
ပြေးသောမင်းကြီးသည် လေးကွက်တွင်း ၅ ခုရှိအကွက်များမှ စတင်ပြေးရလျှင် ဖမ်းကွက်အရေအတွက်ကို အမှတ်စဉ် ၄ မှစတင်ရေတွက်ရသည်။
ပြိုင်ပွဲများတွင် သရေတောင်းဆိုလိုပါက ပြိုင်ပွဲကြီးကြပ်သူကို ကြိုတင် အသိပေးရမည်။
(၃)တစ်ဘက်နှင့်တစ်ဘက် အောက်ပါအရုပ်များကျန်ရှိပြီး အကွက် ၅၀ တိုင်အောင် တစ်ဖက်သူ၏မင်းကြီးကို အမိမဖမ်းနိုင်လျှင် သရေတောင်းဆိုနိုင်သည်။
မင်းကြီး+ရထား နှင့် မင်းကြီး+မြင်း မင်းကြီး+ရထား+မြင်း နှင့် မင်းကြီး+ရထား မင်းကြီး+ရထား+ဆင် နှင့် မင်းကြီး+ရထား မင်းကြီး+ဆင်+စစ်ကဲ နှင့် မင်းကြီး+စစ်ကဲ မင်းကြီး+ဆင်+စစ်ကဲ နှင့် မင်းကြီး+ဆင် (၄)ကစားပွဲတစ်ခုတွင် တူညီသောကစားကွက်အနေအထား ၃ကြိမ်ဖြစ်ပေါ်ခဲ့လျှင် ကစားသူတစ်ဦးဦးက သရေတောင်းဆိုနိုင်သည်။
မောင်မောင်အေး(ဆပ်သွားကုန်း)၏ `မြန်မာ့ရိုးရာစစ်တုရင်´၁၉၈၉-ခုနှစ်၊ အောက်တိုဘာ(ပအကြိမ်) ထိုက်ထိုက်အောင်စာပေ၊ ရန်ကုန် အခေါ်အဝေါ် စစ်ကဲပွတ်တိုင်လှည့် = စစ်တုရင်ကစားရာတွင် စစ်ကဲက မင်းကြီးကို ခွေ၍ ပတ်ပတ်လည် ပြေးနေရအောင်လုပ်သည်။
မေမြို့မိုးကြည် ၏ မြန်မာ့ စစ်ပညာ (ဟံသာဝတီ ပုံနှိပ်တိုက်၊၁၉၆၄၊ဖေဖော်ဝါရီလ) ပြန်လည်ဖော်ထုတ် ၂၀၁၃ ခုနှစ်၊ ၂၇ ကြိမ်မြောက် ဆီးဂိမ်းတွင် မြန်မာနိုင်ငံသည် အိမ်ရှင်နိုင်ငံအဖြစ် လက်ခံကျင်းပခဲ့ပြီး တိမ်မြုပ်နေသော မြန်မာ့ရိုးရာ စစ်တုရင် ကစားနည်းကို ထည့်သွင်း ယှဉ်ပြိုင်စေခဲ့သည်။
ကြေးမုံသတင်းစာ (၁.၂.၂၀၁၁) စာကိုး Category:မြန်မာ့ ရိုးရာ ကစားနည်း Category:မြန်မာ့ ယဉ်ကျေးမှု Category:စစ်တုရင် Category:အားကစား။
thumb | right | ဟီလီယမ် အက်တမ်၏ ပုံကြမ်း။
အလယ်မှ နယူကလိယ တွင် အနီရောင် ပရိုတွန် နှင့် အပြာရောင် နယူထရွန် အက်တမ် တစ်ခု၏ နျူကလီးယပ်စ် (ခေါ်) ဗဟိုဆန် သည် နျူကလီးယား အပြင်းစက်၏ သက်ရောက်မှု ခံရသော နျူကလီယွန်တို့က အလွန်သိပ်သည်းသော နေရာအဖြစ် တည်ရှိနေကြသည့် အစုအထွေး ဖြစ်သည်။
ပရိုတွန် နှင့် နျူထရွန် တို့ကသာ နျူကလီးယပ်စ်အဖြစ် စုဝေးပါဝင်တတ်ပြီး နျူကလီးယား အပြင်းစက်၏ သက်ရောက်ချက် မခံရသော အီလက်ထရွန်မှာမူ နျူကလီးယပ်စ် (ဗဟိုဆန်)အတွင်း မပါဝင်ချေ။
နျူကလီးယပ်စ် တို့၏ သဘာဝနှင့် အချင်းသတ္တိများကို မလေ့လာမီ ယင်းတို့မှာ ပါရှိသော ဒြပ်မှုန်များအကြောင်း အကြမ်းဖျင်းလေ့လာ ကြည့်လျှင် နျူကလီးယပ်စ် တွင် ပရိုတွန် (proton) နှင့် နျူထရွန် (neutron) ဟူသော အခြေခံအမှုန် ၂ မျိုးနှင့်ဖွဲ့စည်းထားသည်ကိုတွေ့မြင်ရသည်။
ဟိုက်ဒရိုဂျင်အက်တမ်၏ နျူကလိယတွင်ပင် ပရိုတွန်တစ်လုံး ပါရှိပြီး ယင်းမှာ လျှပ်စစ် +e ( e = အီလက်ထရွန်ဒြပ်မှုန်တစ်ခုတွင်ရှိသောလျှပ်စစ်ပမာဏ) ရှိသည်​။
ဒြပ်ထုမှာ အီလက်ထရွန် ဒြပ်ထုထက် ၁၈၃၀ ဆမျှရှိသည်။
နျူထရွန်သည် လျှပ်စစ်ဓာတ်မရှိ၊ဓာတ်ပြယ်နေသည်။
ပရိုတွန်ထက် အနည်းငယ်(၀.၁%)ပို၍လေးသည်။
နျူကလီးယပ်စ် (nucleus) တစ်ခုတွင် ရှိသော ပရိုတွန် အရေအတွက်နှင့် နျူထရွန် အရေအတွက်တို့ ပေါင်းလဒ်သည် ယင်းနျူကလီးယပ်စ်၏ ဒြပ်ညွှန်းကိန်း (mass number)ပင်ဖြစ်သည်။
ဥပမာ..A=Z+N A = နျူကလိယ ဒြပ်ညွှန်းကိန်းZ = ပရိုတွန် အရေအတွက် (atomic number)N = နျူထရွန် အရေအတွက် ယေဘုယျအားဖြင့် နျူကလီးယပ်စ်၏ ဒြပ်ညွှန်းကိန်းသည် ၄ဝ အောက် ရောက်ပါက ယင်းတို့အား ပေါ့သော နျူကလီးယပ်စ်အဖြစ် သတ်မှတ်ပါသည်။
၄ဝ မှ ၁၀ဝ ကြားရှိသော နျူကလီးယပ်စ်များကို အလယ်အလတ် လေးသော နျူကလီးယပ်စ်များအဖြစ် သတ်မှတ်ပြီး၊ ၁၀ဝ ထက် ကျော်သော နျူကလီးယပ်စ်များကို လေးသော နျူကလီးယပ်စ်များ အဖြစ် သတ်မှတ်ကြသည်။
နျူကလီးယပ်စ် (ဗဟိုဆန်) ဖွဲ့စည်းပုံ ပရိုတွန် နှင့် နျူထရွန် ၂ မျိုးခြုံပြီး နျူကလီယွန် (nucleons) ဟု ခေါ်လေ့ရှိကြသည်။
နျူကလီးယပ်စ် အမျိုးမျိုးမှာ ပရိုတွန်နှင့် နျူထရွန်အရေအတွက် အချိုးအဆ အမျိုးမျိုး ပေါင်းစပ်ပါဝင်နေသည်။
အရေအတွက် အချိုးအသွင်ကွဲ တစ် ခုရှိသော ပရိုတွန်-နျူထရွန် အဖွဲ့အစည်းကို နျူကလိုဒ်(nuclide) တစ်မျိုးဟုခေါ်သည်။
သို့ရာတွင် နျူကလိုဒ် တစ်ခုသည် အက်တမ်၏ နျူကလီးယပ်စ် ဖြစ်ချင်မှ ဖြစ်မည်။
တွေ့ရှိပြီး နျူကလိုဒ် ၁၄၄၀ ကျော်အနက် အခြေခိုင်သောအမျိုးအစား နှင့်အခြေမခိုင်သော ရေဒီယိုသတ္တိကြွမှု (radioactivity) ရှိသည့် အမျိုးအစားဆ ဟူ၍ ၂မျိုး ရှိသည်။
သဘာဝဒြပ်စင် အမျိုးအစား ၉၂ မျိုးနှင့်ယှဉ်လျှင် နျူပလိုဒ် အမျိုးကွဲအရေအတွက်မှာ အတော်များနေသည်။
အကြောင်းမှာ အချို့အက်တမ်များသည် ပရိုတွန် အရေအတွက် တူခြင်းအားဖြင့် ဒြပ်စင်အမျိုးအစားချင်း တူသော်လည်း နျူထရွန် အရေအတွက်ချင်း ကွဲပြားခြင်းအားဖြင့် (အလေးချိန် အတိအကျတို့က ကွာခြားကာ) နျူကလိုဒ် အသွင်ကွဲ အမျိုးမျိုး ရှိနေခြင်း ဖြစ်သည်။
နျူကလိုဒ် တစ်ခုကို အကြမ်းဖျင်းအားဖြင့် အလွန်ကျစ်လျစ်ပြီး ခပ်လုံးလုံးပုံစံရှိသော ပရိုတွန်-နယူထရွန် အဖွဲ့အစည်းတစ်ခုအဖြစ်ယူဆနိုင်သည်။
အားအပြင်း၏ စုစည်းပေးမှုကြောင့် အချင်းချင်း တွန်းကန်နေသည့် လျှပ်ဖိုဓာတ်ဆောင် ပရိုတွန်များပင် ဤအစုအဝေးအတွင်း ပူးကပ်နေနိုင်သည်။
လျှပ်စစ်သံလိုက်ဓာတ် သဘာဝအတိုင်း ဖြစ်ပေါ်သည့် ပရိုတွန် အချင်းချင်း တွန်းကန်အားက အစဉ် ရှိနေသည်။
သို့သော် တည်ငြိမ်သော နျူကလိုဒ်တို့၌ နျူကလီးယား အားအပြင်းက ထိုတွန်းအားထက် သာလွန်နေသည်။
ဤအားမျိုး၏ သဘာဝကို တိတိကျကျ မဖော်ပြနိုင်သေးသော်လည်း ဤအားသည်ပြင်းအားအလွန်ကြီးပြီး နယူကလီယွန်( ပရိုတွန်ရော နယူထရွန်ပါ) များအကြား သက်ရောက်တဲ့ ဆွဲအားအသစ်တစ်မျိုးဟုယူဆရပေမည်။
ယခင်က သိပြီးသားဖြစ်သော ဒြပ်ဆွဲအား နှင့် သံလိုက်အားမျိုးတွေနှင့်ကွာခြားမှုရှိသော တသီးတခြား အားတစ်မျိုးသာ ဖြစ်နိုင်သည်။
ဤအားကို နျူကလီးယပ်စ် ပေါင်းစည်းအား ( ဝါ ) နျူကလီးယား အပြင်းစက် ဟု ခေါ်သည်။
ကိုးကား ကဏ္ဍ:အက်တမ်များ ကဏ္ဍ:နျူကလီးယားရူပဗေဒ ကဏ္ဍ:အက်တမ်အောက်အမှုန်များ ကဏ္ဍ:ပရိုတွန် ကဏ္ဍ:အီလက်ထရွန်။
နွယ်စိုး 160px|နွယ်စိုး မွေးသက္ကရာဇ် ၁၉၁ဝ ပြည့်နှစ် ဧပြီ ရ ရက်နေ့ အမည်ရင်း မျိုးမင်း နို်င်ငံ 25px မြန်မာ မိဘအမည် ဦးဘိုးမင်း + ဒေါ်စောနု ကိုးကွယ်သည့်ဘာသာ ဗုဒ္ဓဘာသာ ကလောင် အမည်ခွဲများ အလုပ်အကိုင် စာရေးဆရာ၊ မွေးဖွားရာဒေသ ရန်ကုန်မြို့ထင်ရှားကျော်ကြားမှု thumb|Selected Works of Nwe Soe, a 2010 collection of his notable works နွယ်စိုး [၁၉၁ဝ - ၁၉၉၅] ရန်ကုန်မြို့တွင် အဖ အငြိမ်းစား ဒုတိယ အရေးပိုင် ဦးဘိုးမင်း၊ အမိ ဒေါ်စောနု တို့က ၁၉၁ဝ ပြည့်နှစ် ဧပြီ ရ ရက်နေ့တွင် ဖွားမြင် ခဲ့သည်။
မွေးချင်း လေးယောက်တွင် အငယ်ဆုံး ဖြစ်၍ အမည်ရင်းမှာ ဦးမျိုးမင်း ဖြစ်သည်။
မူလတန်း ပညာကို လှည်းကူး၊ ရန်ကုန်၊ ကျိုက်လတ်၊ မြောင်းမြ၊ မအူပင် မြို့များတွင် သင်ယူ ခဲ့သည်။
ငါးတန်းမှ စ၍ ရန်ကုန် စိန်ဂွ္ဆန်း ကျောင်းတွင် ဆည်းပူး ခဲ့သည်။
၁၉၂၆ တွင် ဆယ်တန်း အောင်ပြီး၊ ရန်ကုန် တက္ကသိုလ်၌ ဆက်လက် ပညာ သင်ခဲ့သည်။
၁၉၃၁ တွင် ဝိဇ္ဇာ အင်္ဂလိပ်စာ ဂုဏ်ထူးတန်း အောင်ခဲ့သည်။
၁၉၃၁ - ၃၃ တွင် လန်ဒန် တက္ကသိုလ်၌ ဆက်လက် ပညာ သင်ယူ ခဲ့သည်။
၁၉၃၆ တွင် ဥပဒေ ဘွဲ့နှင့် ၁၉၄၇ တွင် မဟာဝိဇ္ဇာဘွဲ့ ရခဲ့သည်။
ဘင်္ဂါလီ အကယ်ဒမီတွင် မြန်မာစာ ဆရာ (၁၉၃၃)၊ 'ဈေးနှုန်း' သတင်းစာ ကြော်ငြာ မန်နေဂျာ (၁၉၃၄)၊ ရန်ကုန် တက္ကသိုလ်တွင် အချိန်ပိုင်း အင်္ဂလိပ်စာ နည်းပြ (၁၉၃၄ - ၃၆)၊ 'နယူး ဘားမား' သတင်းစာ စေတနာ့ ဝန်ထမ်း လက်ထောက် အယ်ဒီတာနှင့် ရန်ကုန် တက္ကသိုလ် အင်္ဂလိပ်စာ ဌာန လက်ထောက် ကထိက (၁၉၃၆)၊ ပဲခူးတွင် ဝန်ထောက် (၁၉၄၃)၊ နိုင်ငံခြားရေး ရုံးတွင် အတွင်းဝန် (၁၉၄၃-၄၄)၊ ရန်ကုန် တက္ကသိုလ် အင်္ဂလိပ်စာ ဌာနမှူး (၁၉၄၄)၊ အရေးပေါ် တက္ဗသိုလ် အင်္ဂလိပ်စာ ကထိက (၁၉၄၅ - ၄၉)၊ အင်္ဂလိပ်စာ ဌာန ပါမောက္ခ (၁၉၄၉ - ၅၅)၊ ၁၉၅၅ - ၅၇ တွင် အချိန်ပိုင်း အင်္ဂလိပ်စာ ပါမောက္ခ၊ မြန်မာနိုင်ငံ ဘာသာပြန် စာပေ အသင်း မြန်မာ့ စွယ်စုံကျမ်း စာမူ တာဝန်ခံနှင့် အရောင်း ဌာနမှူး၊ ဝန်ကြီးချုပ်၏ အတွင်းဝန် (၁၉၅၇ - ၅၈)၊ ရန်ကုန် တက္ကသိုလ် အင်္ဂလိပ်စာ ပါမောက္ခ (၁၉၅၈ - ၆၇)၊ ၁၉၆၇ မှစ၍ ပညာရေး အရာရှိ စသည်ဖြင့် အမှု ထမ်းခဲ့သည်။
၁၉၇၅ တွင် အငြိမ်းစား ယူခဲ့သည်။
လူငယ်များ ကြီးပွားရေး အသင်း အတွင်းရေးမှူး (၁၉၃၄ - ၃၅)၊ ပညာ ပြန့်ပွားရေး အသင်း ဘဏ္ဍာရေးမှူး (၁၉၃၄)၊ ကျေးလက် ပြုပြင်ရေး အဖွဲ့ ကော်မတီ လူကြီး (၁၉၃၅ - ၄၂)၊ တက္ကသိုလ် သမဝါယမ အသင်း ဒုတိယ ဥက္ကဋ္ဌ (၁၉၃၆ - ၄၁)၊ ဂန္ဈလောက အတွင်းရေးမှူး (၁၉၃၆ - ၃၈ နှင့် ၁၉၄၁)၊ ဇီဝိတဒါန ဆေးရုံ အတွင်းရေးမှူး (၁၉၃၇ - ၃၈)၊ ဘားနဒ် ပိဋကတ်တိုက် အတွင်းရေးမှူး (၁၉၃၈ - ၄၂)၊ တက္ကသိုလ် သမဝါယမ အသင်း ဥက္ကဋ္ဌ (၁၉၄၃ - ၄၄)၊ ၁၉၄၆ တွင် မြန်မာ နိုင်ငံ သုတေသန အသင်း အတွင်းရေးမှူး၊ ထို့နောက် အယ်ဒီတာ၊ ထို့နောက် ဒုတိယ ဥက္ကဋ္ဌ၊ မြန်မာ နိုင်ငံ ဘာသာပြန် စာပေ အသင်း အဖွဲ့ဝင် လူကြီး၊ ပညာရေး စုံစမ်းမှု ကော်မတီ အတွင်းရေးမှူး (၁၉၅၄ - ၅၈)၊ မြန်မာ သမိုင်း ကော်မရှင် အဖွဲ့ဝင်နှင့် ပညာရေး တက္ကသိုလ် နှစ်လည် မဂ္ဂဇင်း ကော်မတီ နာယက (၁၉၇ဝ - ရ၄) စသည့် တာဝန်များကို ယူခဲ့သည်။
အိန္ဒိယ နိုင်ငံ သိပ္ပံ ပညာ နှီးနှော ဖလှယ်ပွဲသို့ ရန်ကုန် တက္ကသိုလ် ကိုယ်စားလှယ် (၁၉၅ဝ)၊ အမေရိကန် ပြည်ထောင်စု မီချီဂန် တက္ကသိုလ်သို့ ပညာတော်သင် (၁၉၅၁ - ၅၂)၊ အိန္ဒိယ နိုင်ငံလုံး ဆိုင်ရာ တက္ကသိုလ်များ ကွန်ဖရင့်သို့ ရန်ကုန် တက္ကသိုလ် ကိုယ်စားလှယ် (၁၉၅၃)၊ ထို့ပြင် အမေရိကနှင့် ဥရောပသို့ ပညာရေး မစ်ရှင် ခေါင်းဆောင် အဖြစ် သွားရောက် ခဲ့သည်။
၁၉၂၇ တွင် လူငယ်များ ကြီးပွားရေး အသင်းထုတ် စာစောင်များ၌ စာ စတင် ရေးသား ခဲ့သည်။
၁၉၃၄ ခု ကြီးပွားရေး မဂ္ဂဇင်းတွင် "မအူပင်" ဆောင်းပါးကို 'နွယ်စိုး' ကလောင် အမည်ခံ၍ စ ရေးခဲ့သည်။
အင်္ဂလိပ် - မြန်မာ နှစ်ဘာသာ ကွ္ဆမ်းကျင်သည်။
မြန်မာစာ ကိုလည်း လင်္ကာ၊ စကားပြေ နှစ်ထွေ နိုင်နင်းသူ ဖြစ်သည်။
ရသဟန် အဖွဲ့အနွဲ့တွင် ဟာသ စွက်၍ ရေးသား တတ်သည်။
ထို့ကြောင့် ဝတ္ထုတို၊ ဆောင်းပါး၊ ရသ စာတမ်းငယ် (အက်ဆေး) များ သာမက ကဗျာများ ကိုလည်း ရေးခဲ့သည်။
စိမ်းလန်းသော တောင်ကုန်းများ၊ ကုသိုလ်ဆက် (၁၉၃၆) စသည့် ရသ စာတမ်း ငယ်များ၊ ရန်ကုန် ဆိပ်ကမ်း၊ တဝက်တပျက်၊ တိရစာ္စန်ရုံ၊ ကမာရွတ် စသည့် ကဗျာများ၊ စက်မှု ကိရိယာ၊ အညာကြိုက်၊ စေတနာရှင်၊ ကံ. .... ကံ (Max Beerbohm ၏ ဝတ္ထု တပုဒ်ကို မှီးသည်) စသည့် ဝတ္ထုတိုများ၊ စာပေ အဖွင့် ပုံသစ် လောင်းသင့်ပြီ၊ ဝတ္ထုတို နိဒါန်း (ခင်နှင်းယု၏ ကြေးမုံရိပ်သွင် ဝတ္ထုတိုများ [၁၉၆ဝ] စာအုပ်တွင် ပါဝင်သည်) စသည့် ရသ စာပေ ရေးရာ၊ ဝတ္ထု ရေးရာ အယူအဆ ဆောင်းပါးများ၊ ကမာ္ဘ့ ယဉ်ကျေးမှု၊ မြန်မာ့ ဦးစွန်း၊ ဗမာ့ ယဉ်ကျေးမှု၊ ဗမာ့ အကပညာ စသည့် ယဉ်ကျေးမှု မိတ်ဆက် ဆောင်းပါးများသည် အင်္ဂလိပ်စာ ပါမောက္ခ တဦး၏ မြန်မာစာ၊ မြန်မာ စကား၊ မြန်မာ ယဉ်ကျေးမှု ချစ်ခင် ကွ္ဆမ်းဝင်ခြင်း ပြယုဂ်များပင် ဖြစ်သည်။
နိုင်ငံရေးနှင့် အချစ်လေးပါး (၁၉၄၆) ဝတ္ထုတိုများ စာအုပ်ကို ထုတ်ဝေ ခဲ့သည်။
အမည်ရင်း ဦးမျိုးမင်းဖြင့် Archway English Course (၁၉၅၇) နှင့် အင်္ဂလိပ်စာ သင်ကြားရေး (၁၉၅၉) တို့ကိုလည်း ရေးခဲ့သည်။
'မြင့်ဝင်း' ကလောင် အမည်ဖြင့်လည်း ရေးခဲ့ ဖူးသည်။
ဝဏ္ဏ ကျော်ထင်ဘွဲ့ (၁၉၅၄)နှင့် သီရိ ပျံချီဘွဲ့ (၁၉၆၁) ချီးမြှင့် ခံရသည်။
ဘဝနိဂုံး ၁၉၉၅ ခု စက်တင်ဘာ ၂၁ ရက်နေ့တွင် ကွယ်လွန် ခဲ့သည်။
စာ ၂၉၅-၂၉၇။
ဖျတ်ခနဲ တွေ့ရသော ရုပ်ပုံလွှာ ကားချပ်များ။
စာ ၁၇၆-၁၈၂။
မြန်မာ့ စွယ်စုံကျမ်း နှစ်ချုပ် (၁၉၉၆)။
စာ ၁၈၄။
မြန်မာ စာပေ။
စာ ၈၁။
ငွေတာရီ မဂ္ဂဇင်းများ (၁၉၆ဝ၊ ၆၁၊ ၆၃၊ ၆၅)။
ကြေးမုံရိပ်သွင် [၁၉၆ဝ] ၏ နိဒါန်း။
ဂန္ဈလောက [၁၉၃၆၊ ၃၇၊ ၃၉၊ ၄၁]။
နွယ်စိုး၊ စေတနာရှင်၊ လူငယ်များ ကြီးပွားရေး အသင်း ရွှေရတု အထိမ်းအမှတ်၊ ကြီးပွားရေး စာစောင် (မေ ၁၉၇၆)။
စာ ၂၂၉ - ၂၆၃။
မြန်မာ သမိုင်း အဖွဲ့ နောက်ခံ သမိုင်းနှင့် အဖွဲ့ဝင်များ၏ အတ္ထုပ္ပတ္တိ၊ မြန်မာ သမိုင်း အဖွဲ့ နှစ် (၅ဝ) ပြည့် ရွှေရတု။
စာ ၄၈-၄၉။
right ခါ့ခူး ( ကချင်ပြည်နယ် ) ကချင်မျိုးနွယ်စု ကိုးကား Category:မြန်မာနိုင်ငံလူမျိုးများ။
thumbnail|သခင် ဗစိန် (၁၉ ? -၁၉၆၃) တို့ဗမာ အစည်းအရုံး ပထမဆုံး ဥက္ကဋ္ဌ ဖြစ်သူ သခင် ဗစိန် ၁၉၃ဝ ပြည့်နှစ်တွင် တက္ကသိုလ် ကျောင်သား ဘဝ၌ပင် မြန်မာနိုင်ငံလုံး ဆိုင်ရာ လူငယ်များ အသင်း တည်ထောင်ရာတွင် တဦး အပါအဝင် ဖြစ်ခဲ့သည်။
ယင်းနှစ်၌ပင် သခင်အမည် ခံယူကာ သခင် ဗစိန် အဖြစ် ပါဝင် ဆောင်ရွက်ခဲ့သည်။
သခင် ဗစိန်တို့နှင့် အတူ ပထမဆုံး အလုပ် အမှုဆောင်များမှာ (၁) ဆရာတင့် မြို့မကျောင်း ဥက္ကဋ္ဌ၊ (၂) ကိုနု တက္ကသိုလ် ကျောင်သား အတွင်းရေးမှူး၊ (၃) ကိုခန့် (ပန်းတနော်) တွဲဖက်အတွင်းရေးမှူး၊ (၄) ကိုစံသိမ်း တက္ကသိုလ် ကျောင်သား ငွေထိန်း၊ (၅) ဆရာ ဟိန် မြို့မကျောင်း ပြန်ကြားရေးမှူး၊ (၆) အမှုဆောင်များ (၁) သခင် ဘသောင်း၊ (၂) သခင် လေးမောင်၊ (၃) သခင် ဗစိန်၊ (၄) ဘတင်၊ (၅) ကိုအုန်း စသော တက္ကသိုလ် ကျောင်းသားများ ဖြစ်ကြသည်။
သခင် ဗစိန်သည် ၁၉၃၁ ခုနှစ်တွင် ရေနံချောင်းမြို့ ၌ သခင် ဘသောင်းတို့နှင့် အတူ ပထမဆုံး တို့ဗမာ တရားကို ဟောပြောခဲ့သည်။
၁၉၃၃ ခု၊ ဒီဇင်ဘာလမှာ ရွှေဘို အရှေ့ပိုင်း မဲဆန္ဒနယ် ကြားဖြတ် ရွေးကောက်ပွဲတွင် တို့ဗမာ အစည်းအရုံးမှ သခင် ဘသောင်း ဝင်ရောက် အရွေးခံပြီး၊ ရွှေဘိုနယ်တွင် တရားပွဲများ ကျင်းပလေရာ တို့ဗမာ ဝါဒ ပြန့်ပြီးလျှင် လူသိများလာသည်။
ရွေးကောက်ပွဲ ပြီသည်နှင့် တပြိုင်နက် တရားဟောကြသည့် သခင် ဘသောင်း၊ သခင် ဗစိန်၊ သခင် သိန်းမောင်နှင့် သခင် ထွန်းရွှေတို့အား ရွှေဘိုနယ်မှ ၂၄ နာရီ အတွင်း ထွက်ရန် ရွှေဘို တရားသူကြီးက နှင်မိန့် ထုတ်ပြန်သော်လည်း၊ မနာခံသဖြင့် အဖမ်းခံကြရသည်။
သခင် ဘသောင်း အနေနှင့် ရွေးကောက်ပွဲတွင် ရှုံးနိမ့်ခဲ့သော်လည်း ဤကဲ့သို့ အဖမ်းခံရခြင်းကြောင့် တို့ဗမာ အစည်းအရုံး မှာ ပိုမို ထင်ရှားလာသည်။
၁၉၃၅ ခုနှစ်၊ မတ်လ ၃ဝ ရက် (မြန်မာ့ သက္ကရာဇ် ၁၂၆၉ ခုနှစ်၊ တပေါင်းလပြည့်ကျော် ၁၂ ရက်) နေ့တွင် တို့ဗမာ အစည်းအရုံး၏ ပထမဆုံး ဥက္ကဋ္ဌ အဖြစ် ရွှေးကောက် တင်မြှောက်ခြင်း ခံရသည်။
ယင်းအစည်းအရုံး၏ ဗဟို အလုပ်အမှုဆောင်များမှာ (၁) သခင်ဗစိန် ဥက္ကဋ္ဌ၊ (၂) သခင် လေးမောင် ဒုဥက္ကဋ္ဌ၊ (၃) သခင် စိန်မောင် အတွင်းရေးမှူး၊ (၄) သခင် ထွန်းအုပ် တွဲဖက်အတွင်းရေးမှူး၊ (၅) သခင် ထွန်းခင် ငွေထိန်း၊ (၆) သခင် ညီ ပြန်ကြားရေးမှူး၊ (၇) အလုပ်အမူဆောင် အဖွဲ့ဝင်များမှာ (၁) သခင် ဟန်၊ (၂) သခင် ထွန်းရွှေ၊ (၃) သခင် ဗဗတို့ ဖြစ်ကြသည်။
သခင် ဗစိန်သည် သခင်အမည် ခံယူကာ နိုင်ငံရေးကို ခြေစုံပစ် လုပ်ကိုင်ခဲ့၏။
တို့ဗမာ သတင်း စာစောင်ကို စတင် ထုတ်ဝေခဲ့၏။
၁၉၃၅ ခုနှစ်၊ ဇွန်လတွင် အိန္ဒိယနိုင်ငံ ကလကတ္တားမြို့သို့ အိန္ဒိယ ကွန်ဂရက်အသင်း လူကြီးများနှင့် နိုင်ငံရေး ပြဿနာ ဆွေးနွေးရန် သွားခဲ့သည်။
မြန်မာပြည် အရပ်ရပ်သို့ လှည့်လည်ကာ နိုင်ငံရေး တရားများ ဟောပြောခဲ့မှုကြောင့် ထောင် ၃ ကြိမ် ကျခဲ့ဖူး၏။
ထိုစဉ် သခင် ဗစိန်သည် လျှမ်းလျှမ်းတောက် နိုင်ငံရေးသမား တယောက် ဖြစ်ခဲ့၏။
သခင် ဗစိန်ကား မျိုးချစ်စိတ် ပြင်းထန်သူ ဖြစ်၏။
မြန်မာနိုင်ငံကို ဗြိတိသျှတို့ လက်အောက်မှ လွက်မြောက်ရန် လျှို့ဝှက် လုပ်ဆောင်မှု ပြုခဲ့သောသူ တဦး ဖြစ်သည်။
သူ့နည်း သူ့ဟန်ဖြင့် နိုင်ငံခြား အကူအညီ ယူရန် အားထုတ် လုံးပန်းခဲ့သူလည်း ဖြစ်သည်။
သူ့ အဖွဲ့အစည်းမှ နိုင်ငံခြားသို့ လူငယ်များ စစ်ပညာ သင်ယူရာတွင် အတော်များများ ပါဝင် ဆောင်ရွက်ခဲ့သည်။
၁၉၄ဝ ပြည့်နှစ်တွင် သခင် ဗစိန်သည် နိုင်ငံကူး လက်မှတ် အတုဖြင့် ဂျပန်ပြည်သို့ သွားရန် ကုန်းလမ်းခရီးမှ ကြိုးပမ်းခဲ့ရာ ယိုးဒယား နယ်စပ်အနီး မယု တောင်တန်းပေါ်တွင် အဖမ်းခံ ခဲ့ရသည်။
ဂျပန်လက်အောက် စစ်အစိုးရ လက်ထက်တွင် လမ်းပန်း ဆက်သွယ်ရေး၊ အလုပ်သမားရေးနှင့် ဆည်မြောင်း တာတမံဌာန ဝန်ကြီး အဖြစ် ဆောင်ရွက်ခဲ့သည်။
ယင်းနောက် မန်ချူးကိုး (ကိုးရီးယား) သံအမတ် အဖြစ် ခန့်အပ်ခြင်း ခံရပြီး စင်ကာပူသို့ ပြည်နှင်ဒဏ် ခံခဲ့ရသည်ဟု ဆိုသည်။
ဒုတိယ ကမ္ဘာစစ်ကြီး ပြီးဆုံးသော အခါ သခင် ဗစိန်သည် ဗိုလ်ချုပ် အောင်ဆန်း ဦးဆောင်သော ယာယီ အစိုးရ လက်ထက်တွင် ဝန်ကြီး တဦး အဖြစ် ပါဝင် ဆောင်ရွက်ခဲ့ပြီး၊ ၁၉၄၇ ခုနှစ်တွင် ဗိုလ်ချုပ် အောင်ဆန်းတို့နှင့် အတူ ခြောက်ဦး ကိုယ်စားလှယ် အဖြစ် ဘိလပ်သို့ သွားရောက်ခဲ့ရသည်။
သို့သော် ယင်းဆွေးနွေးပွဲ ရလဒ် အဖြစ် တနှစ် အတွင်း မြန်မာနိုင်ငံကို လုံးဝ လွတ်လပ်ရေး ပေးရေး အတွက် ဗိုလ်ချုပ် အောင်ဆန်းနှင့် ဗြိတိသျှ ဝန်ကြီးချုပ် အက်တလီတို့ သဘောတူ ချုပ်ဆိုကြသော အခါ၊ အောင်ဆန်း - အက်တလီ စာချုပ်ကို ဂဠုန် ဦးစော နှင့် အတူ ကန့်ကွက်ခဲ့သည်။
ထို့ကြောင့် တနှစ် အတွင်း မြန်မာနိုင်ငံသည် လွတ်လပ်ရေး ရယူနိုင်ရေး အတွက် ဖဆပလ ဦးဆောင်တဲ့ ကြားဖြတ် အစိုးရ ပုံစံမျိုး ပြန်လည် ဖွဲ့စည်းသည့် အခါ သခင် ဗစိန်နှင့် ဂဠုန်ဦးစောတို့ အစိုးရ အဖွဲ့တွင် ပြန်လည် ပါဝင်ခြင်း မရှိတော့ပေ။
လွတ်လပ်ရေး ရပြီးနောက် ဗမာပြည် ဒီမိုကရက်တစ် ပါတီကို ဖွဲ့စည်းပြီး ပါတီ ဥက္ကဋ္ဌ အဖြစ် ဆောင်ရွက်ကာ နိုင်ငံရေးမှာ ပြန်လည် လှုပ်ရှားခဲ့သော်လည်း လူထု၏ ထောက်ခံမှု မရသဖြင့် မယ်မယ်ရရ လှုပ်ရှားနိုင်ခြင်း မရှိပေ။
ယင်းနောက် စီးပွားရေး လုပ်ငန်းကို လုပ်ကိုင်ပြီး ကိုယ်ပိုင် ဘားမားဂျာနယ် ကို တည်ထောင်ကာ ထုတ်ဝေခဲ့သည်။
ထိုအပြင့် ကမ္ဘာ့ ကွန်မြူနစ် ဆန့်ကျင်ရေး အဖွဲ့ချုပ် မြန်မာနိုင်ငံ အဖွဲ့ခွဲ ဥက္ကဋ္ဌ အဖြစ် ဆောင်ရွက်ရင်း ၁၉၆၃ ခုနှစ်၊ ဇွန်လ ၁၇ ရက်နေ့တွင် ကွယ်လွန် အနိစ္စ ရောက်ခဲ့သည်။
ကိုးကား တချိန်က ထင်ရှားခဲ့သော ပုဂ္ဂိုလ်ကြီးများ၊ ရွှေဥဩ၊ ၂ဝဝ၂ ခုနှစ်၊ ဒီဇင်ဘာလ၊ စပယ်ဦး စာပေ ဖြန့်ချိရေး၊ တတိယ အကြိမ်၊ ‘သခင်ဗစိန်’ (စာမျက်နှာ ၁၂၇ - ၁၂၉)။
သူတို့ခေတ် သူတို့အတိတ် သူတို့အရိပ် (ပွင့်ပွင့်လင်းလင်း သတင်းစာ ဖြတ်ပိုင်းများ)၊ သိန်းဖေမြင့်၊ ၂ဝဝဝ၊ ဇွန်၊ စာအုပ်ဈေး၊ ပထမ အကြိမ်၊ ‘ကွယ်လွန်သူ သခင်ဗစိန်’ (စာမျက်နှာ ၉၃ - ၉၆)။
သိန်းဖေမြင့်ရဲ့ ‘သူတို့ခေတ် သူတို့အတိတ် သူတို့အရိပ်၊ ပွင့်ပွင့်လင်းလင်း သတင်းစာ ဖြတ်ပိုင်းများ’ စာအုပ် (၂ဝဝဝ ဇွန်လမှာ စာအုပ်ဈေး စာအုပ်တိုက်က ပထမ အကြိမ်) ရွှေဥဩ၏ ‘တချိန်က ထင်ရှားခဲ့သော ပုဂ္ဂိုလ်ကြီးများ’ စာအုပ်(၂ဝဝ၂ ခုနှစ်၊ ဒီဇင်ဘာလစပယ်ဦး စာပေ တတိယ အကြိမ်) Category:မြန်မာ့နိုင်ငံရေးသမားများ Category:တို့ဗမာ အစည်းအရုံးဝင်များ။
ခမီလူမျိုးသည် ပြည်ထောင်စု သမ္မတ မြန်မာနိုင်ငံတော်အစိုးရမှ တရားဝင် အသိအမှတ်ပြုထားသည့် လူမျိုး(၁၃၅)မျိုးထဲတွင် ပါဝင်သည်။
တိုင်းရင်းသားလူမျိုးကြီး (၈)မျိုးအနက် ချင်း နှင် ရခိုင် တိုင်းရင်းသားထဲမှ လူမျိုးစု တစ်စုဖြစ်သည်။
ခမီလူမျိုးတို့တွင် ၎င်းတို့ကိုယ်ပိုင် ခမီတိုင်းရင်းသားစာပေ ရှိသည်။
ခမီလူမျိုများသည် ဗုဒ္ဓဘာသာနှင် ရိုးရာကိုးကွယ်မှု များသည်။
ခမီလူမျိုးများသည် ချင်းပြည်နယ်တောင်ပိုင်း ပလက်ဝဒေသနှင့် ဘူးသီးတောင်မြို့နယ်၊ မောင်တောမြို့နယ်၊ မြောက်ဦးမြို့နယ်၊ကုလားတန်မြစ်ရိုးတစ်လျှောက်တွင် နေထိုင်ကြသည်။
အခေါ်အဝေါ် ခမီဆိုသည့် အခေါ်အဝေါ် ၏အဓိပ္ပါယ်မှာ ပုပုရွရွ လှုပ်ရှားသွားလာနေသော လူမျိုး ဖြစ်သည်။
မောင်ပုဆိုးကြမ်း ရေး တိုင်းရင်းသားလူမျိုးများ အဘိဓာန်ခမီတို့ကို ရခိုင်တို့က ချောင်းဖျား ခမီဟူ၍ ခေါ်ကြသည်။
ကိုးကား ကဏ္ဍ:ချင်းလူမျိုးစု။
သိန်းသန်းထွန်း သည် မြန်မာလူမျိုး စာရေးဆရာ ဖြစ်သည်။
စာပေလှုပ်ရှားမှု ၂၀၁၆ ခုတွင် အမျိုးသားစာပေ တစ်သက်တာဆုကို မောင်သာနိုး ညိုဝင်း တို့နှင့်အတူ ရသည်။
(၂၀ နိုဝင်ဘာ ၂၀၁၇) "၂၀၁၆ ခုနှစ်အတွက် အမျိုးသားတစ်သက်တာဆု၊ အမျိုးသားစာပေဆုနှင့် စာမူဆုချီးမြှင့်ပွဲ ကျင်းပ " ရေးသားသည့် စာအုပ်များ ခေါင်းစဉ်ထုတ်ဝေနှစ်ထုတ်ဝေသူမှတ်ချက်ဘယ်ပန်းချီ ရေးလို့မမီ၁၉၆၅အချစ်ရူးလေးရဲ့ အချစ်ဦးရှေးမြန်မာမင်းတို့၏ အိပ်မက်များဒေါက်တာ အနန္တခြင်္သေ့မိုးတစ္ဆေပန်းပွင့်ပေါ်သာ နားချင်ကြတယ်ဝေးလေဝေးလေ နီးသူရေ ... နီးလေနီးလေ ဝေးသူရေ ရုပ်ရှင်အဖြစ် အသွင်ပြောင်းမှုများ မိုးတစ္ဆေ ဝတ္ထုကို ရုပ်ရှင်ရိုက်ရန် ကျော်ဟိန်းက ဝယ်ယူသော်လည်း မရိုက်ဖြစ်ပေ။
၂၀၁၇ ရောက်မှသာ ရာဇဝင် ရိုင်းသူများ အမည်ဖြင့် စိန်ဌေးရုပ်ရှင်အတွက် မောင်မျိုးမင်းက ရိုက်ကူးခဲ့သည်။
ပိုစတယ် ၏ ဥပဒေသ (Postel's law) တစ်ခုဖြစ်သော ခိုင်မြဲခြင်း နိယာမ (Robustness Principle) သည် Transmission Control Protocol (TCP) တွင် သင့် လက်ခံနိုင်မှုကို ဖြန်ထားပြီး၊ သင့် လုပ်ဆောင်မှုကို တစ်စိုက်မက်မက်ရှိပါ (be conservative in what you do, be liberal in what you accept from others)Schwartz, Mattathias. "Malewebolence", The New York Times, August 3, 2008. ဟုဆိုသည်။
သိပ္ပံမောင်ဝ (၁၈၉၉- ၁၉၄၂) သည် မြန်မာလူမျိုး စာရေးဆရာတစ်ဦးဖြစ်ပြီး ခေတ်စမ်းစာပေ ကို ရှေ့တန်းမှ မား⁠မားမတ်မတ် ရပ်လျက် ပြုစု ပျိုးထောင်ခဲ့သူများတွင် တစ်ဦးဖြစ်သည်။
အမည်ရင်း ဦးစိန်တင်၊ ဘီအေ၊ အိုင်-စီ-အက်စ် ဖြစ်သည်။
ငယ်ဘဝ ဦးစိန်တင်သည် မော်လမြိုင်မြို့၊ မုပွန် နတ်ကျွန်းရပ်တွင် အဖ ဦးအုန်းရွှေ၊ အမိ ဒေါ်သစ်တို့မှ ဖွားမြင်သူ ဖြစ်သည်။
ငယ်စဉ်ကပင် မိခင်ဆုံးသဖြင့် အဖွားနှင့် ကြီးဒေါ်တို့လက်တွင်ကြီးပြင်းခဲ့ရသည်။
ငယ်စဉ်ကပင် မြန်မာစာပေပိဋကတ် ကျမ်းဂန်တို့တွင် များစွာပင် ကျွမ်းကျင်လှပေသော အဘိုးဖြစ်သူ ဦးလူကလေး၏ ပြောကြား ဆုံးမရာ ဝတ္ထု၊ ပုံပြင်၊ ရာဇဝင် အစ ရှိသည်တို့ကို ကောင်းစွာနာယူ ကျက်မှတ်ခဲ့ရသဖြင့် မြန်မာဘက်ဆိုင်ရာ အဖြာဖြာသော ပညာရပ်တို့၌ အခြေအမြစ် ကောင်းစွာ ရရှိခဲ့သူ ဖြစ်လေသည်။
ကျောင်းသားအရွယ်သို့ ရောက်၍ အင်္ဂလိပ်ကျောင်းတွင် နေစဉ်အခါ ကာလ၌လည်း မိမိ၏ ဘကြီးဖြစ်သူ တောင်ဝိုင်းကြီး ရွှေကျင်တိုက်၌ သီတင်းသုံးလျက် ရှိသော ဘုန်းတော်ကြီး ဦးပညာဇောတထံသို့ မကြာမကြာ သွားရောက်ကာ ပညာ‌လေ့လာ ဆည်းပူးခြင်းအားဖြင့်လည်း ဦးစိန်တင်သည် အင်္ဂလိပ်-မြန်မာ နှစ်ဘာသာဆိုင်ရာ ဗဟုသုတတို့ကို တိုးတက် မှတ်သား စုဆောင်းရမိသည်။
ပညာရေး ဦးစိန်တင်သည် ၁၉ဝ၅ ခုနှစ်ခန့်မှ ၁၉၁၉ ခုနှစ်ထိ မော်လမြိုင်၊ မုပွန်ရပ် ဆရာ ဦးချစ်လှ ကျောင်းတွင် စတင် ပညာ သင်ကြားခဲ့သည်။
ထို့နောက် မောင်ငံ ရပ်ရှိ စိန်အောဂတ်စတင်း အက်စ်ပီဂျီ (S.t. Augustine’s Society for the Propagation of the Gospel) သာသနာပြု ကျောင်းသို့ ပြောင်းရွှေ့၍ သတ္တမတန်း အောင်မြင်သည် အထိ အင်္ဂလိပ် - မြန်မာ နှစ်ဘာသာဖြင့် ပညာသင်ယူခဲ့ပြီးနောက် အဋ္ဌမတန်း ရောက်သော အခါ ရှင်မဟာဗုဒ္ဓဃောသအမျိုးသားအထက်တန်းကျောင်းသို့ ပြောင်းရွှေ့ပညာ သင်ကြားခဲ့သည်။
၁၉၂ဝ ပြည့်နှစ်တွင် ဆယ်တန်း စာမေးပွဲကို မြန်မာဘာသာနှင့် ပါဠိဘာသာ တို့တွင် ဂုဏ်ထူးဖြင့် အောင်မြင်ခဲ့သည်။
သတ္တမတန်းစာမေးပွဲကို အောင်မြင်၍ ရှင်မဟာ ဗုဒ္ဓဃောသ ကျောင်းကြီးတွင် ပညာ ဆက်လက်သင်ကြား နေသည့်အချိန်အတွင်း၌လည်း မြန်မာဘာသာကို အထူးလေ့လာလျက် ဝါသနာအလျောက် "ဝဇီရာတင့်" ဟူသော အမည်နှင့် မြန်မာသတင်းစာများတွင် ဆောင်းပါးများ ရေးသား ထည့်သွင်းခြင်း ပြုလေ့ရှိပေသည်။